السلام عليكم ورحمة الله وبركاته الحمد لله رب العالمين له الحمد الحسن والثناء الجميل واشهد ان لا اله الا الله وحده لا شريك له واشهد ان محمدا عبده ورسوله. وبعد
فنسأل الله سبحانه وتعالى ان يسعدكم في الدارين. وان يجعل باطنكم خير من ظاهركم واسأل الله سبحانه وتعالى ان يفتح علينا وعليكم وان يؤمننا ويؤمنكم في عفو وعافية وفي امن وامان
واسأل الله سبحانه وتعالى ان يكون خير الليالي هي اول ليالي القبر وان يجعل اه لنا الحظ الاوفر من الامن والامان ما زلنا مع آآ سلسلة من آآ للامن والامان في
آآ الرحلة الى الله سبحانه وتعالى كنت اقرأ اليوم في صلاة الفجر بالانبياء فسبحان الله يقول الله جل جلاله فيها اية اية من الايات التي هذه الاية من الايات التي
ترسخ فكرة الامن لكم وتهديك وتنقيك ان شاء الله قال تعالى لا يسمعون حسيسها. يا الله ان الذين سبقت لهم منا الحسنى. اولئك عنها مبعدون ياه على جمال القرآن وكل القرآن جميل
يقول الله سبحانه وتعالى عن اهل النار لهم فيها زفير وهم فيها لا يسمعون. ثم قال جل جلاله ان الذين صدقت لهم منا الحسنى اولئك عنها مبعدون. ثم قال تعالى
لا يسمعون حسيسه. يا الله على الامن والامان وهم فيما اشتهت انفسهم خالدون. لا يسمعون حسيسها انتم عارفين يا جماعة يعني ايه كلمة حسيس يقول لك فلان حس بيا يعني انتبه
الحشيش ده الصوت الخافت الخفيف جدا عارفين اللهب اما واحد بيكون بيولع حطب وبتاع فتلاقي فيه صوت كده ايه؟ صوت الايه؟ الولعة الصوت اللهيب ده اقل صوت فيه خلاص؟ لا يسمعون
كأن ان السماع ده يكدر النعيم فلكم ان تتخيلوا رفع الله قدركم ويسر الله امركم وشرح الله صدوركم وثقل موازينه لكم ان تتخيلوا ان هناك اقوام من درجة الامان والرقي
اللي هم فيه لا يسمعون احاسيسها وبعدين الاية اللي بعدها لا يحزنهم الفزع الاكبر. لا يحزنهم الفزع الاكبر ما فيش حزن انا مش قادر اتخيل يعني ايه لا يحزن ومنفزها الاكبر انا فاهمها طبعا بس مش قادر اتخيل
العالم كله فيه دربكة واضطرابات ورعب والنار تسع كله مرعوب وهؤلاء لا لا يحزنهم الفزع الاكبر تشوفه عشان تفهموا القصة الايات بتتكلم عن ايه حصب جهنم وبعدين لهم فيها زفير وبعدين حصل استسناء كده
عشان يتقال لك ان في ناس امنة عندهم امانة عالي لا يحزنهم الفزع الاكبر وتتلقاهم الملائكة مش تلقاهم لأ تتلقى الملائكة هذا يومكم الذي كنتم توعدون تعالوا نكمل كده باقي باقي السورة يوم نطوي السماء كطي السجل للكتب
يعني كأنك يعني شوف انتم شايفين الاحداس عاملة ازاي في ناس كده في وسط المشهد ما هم ما لهمش علاقة بالموضوع ده هما ناس في حتة تانية خالص عشان كده الصورة اللي انتم تسمعوها
او شرع ان الانسان يقرأها في صلاة الفجر يوم الجمعة صورة الانسان فيها اية اية الامن وكل القرآن كزلك اي هي بى فوقاهم الله شر ذلك اليوم ولقاه النظرة وسرورا. يا الله على الجمال
والله يا جماعة محتاجين الواحد يعمل سلسلة كده او كتاب اسمه مطمئنات القرآن الحاجات اللي تطمنك اللي تديك اللي ايه بالهدوء نحن نعبد ربا يدهش مرتكب كبائر الذنوب غدا يوم القيامة
في بعض ايه؟ مواطن الاحداس المشاهد اللي هتحصل يوم القيامة ان النبي صلى الله عليه وسلم يخبرنا ان هذا الرجل تعرض عليه الصغائر الزنوب وتخفى عنه الكبائر الذنوب اللي هو ارتكبها
سم ان الله سبحانه وتعالى يقول ان صغائر الذنوب ديت لك في كل سيئة حسنة فيقول له ايه؟ يا رب لي زنوب دي زنوب لا اراها ياه والله العزيم الحديس ده
يعني يجعلك يعني تهرول بروحك ساجدا وانت في غاية الحب وفي غاية الحياء ان لك رب من اسمائه الواسع لك رب من اسمائه الجميل الكريم جل جلاله ازا اعطى هذا الرجل يجعل
مرتكب الكبائر يوم القيامة يهتف ويعلي صوته ويتكلم ويعترف ويقول انا عندي الكبائر ويقولها بفرح ويقولها وهو مطمن ويقولها وهو مستمسك بالامل شوف الكل بيبقى مرعوب مش عاوز يفتح اي حاجة مش عاوز اي ملف يتفتح
ده يفتح الملف ده هزا ربنا هذا ربنا الذي نعبده وهذا ربنا الذي نعرفه نعرف ربا قال في كتابه ما يفعل الله بعذابكم هذا هو ربنا نعرف ربا كل سورة بدأها في كتابه ببسم الله الرحمن الرحيم. هذا هو ربنا
هذا هو ربنا ربنا الذي يقول وماذا عليهم لو امنوا فسبحان الله اليوم مع مرحلة جديدة اتكلمنا عن موضوع حسن الختام وازاي ان الانسان يجهز نفسه ونتمنى لو في حد بقى يبقى يجمع الروشتات ديت بقى في المحطات دي محطة الموت لو عاوز ترزق حسن ختام تمشي على ايه وهكزا
من الاشياء ايضا ان النبي صلى الله عليه وسلم بقى في موضوع القبر تعالوا ندخل جوة في القبر بقى ونشوف ايه الاخبار يقول النبي صلى الله عليه وسلم ان الميت اذا وضع في قبره
انه يسمع خفق نعالهم حين يولون مدبرين فان كان مؤمنا نركز بقى عشان الامان كله عشان المتعة والامان فيقول النبي صلى الله عليه وسلم ان كان مؤمنا كانت الصلاة عند رأسه. طب اللي ما بيصليش
واللي مكروت في الصلاة واللي لما بيقول لك انا ما بصليش الا اما بروح اصل انا بتكسف وانا في الجامعة اللي انا اتوضأ واصلي قدام زمايلي وهي اصل انا اصل انا لسه هخلع بقى الاشارب ولسه هخلع كزا والكلام ده كله
لا ولبسة لي اشارب ولابسة لي نقاب ولابسة لي كزا وتيجي تقول لك الصلاة اما بروح ياه هتعملي ايه في الموقف ده آآ راسك عاونتي في قبرك ما لهاش حماية
فان كان مؤمنا كانت الصلاة عند رأسه. يبقى اول روشتة لازم تشتغل عليها. تأمن راسك تخيل دلوقتي انك ميت. تخيلي دلوقتي انك ميتة خلاص واحنا دافنينك دلوقتي وخلاص وبنردم التراب وقاعدين ندعي لك
وانا بقول للناس يا جماعة سلوا الان لها الثبات فانها الان تسأل تخيلي انك في الوقت ده وانت تخيل انك في الوقت ده انك في التراب مدفون في التراب راسك هتكون عاملة ازاي
نعم راسك مين هيحميها فان كان مؤمنا كانت الصلاة عند رأسه يعني عند رأسه يعني بتحمي راسه ان ما فيش حد ييجي ناحية راسه يأزيها والله انا الحمد لله اللهم لك الحمد اللهم لك الحمد بصلي
اللهم لك الحمد انا بصلي في الوقت ما بفوتش فرض طيب خلاص يبقى الحمد لله كده زبطنا ايه؟ الصلاة جميل. الله يجزيك زبطنا الرأس كده رائع يبقى اول روشتة الحمد لله اول درجة من درجات الامان. اللهم لك الحمد
وكان الصيام عن يمينه اه اخبار الصيام ايه هو من رحمة الله اه في هزا العام والعام الماضي برضه من رحمة الله ان انا ما رأت عيني في هذا الشهر
انسان اه وافطر في نهار رمضان كان جت وقت كده في فترة من الفترات كان في ناس كتير لكن الحمد لله العام الماضي والعام دوت اللهم لك الحمد واعتقد ان ده شيء مشهود يعني
ان ولعل ده بسبب الانكار وبسبب ان الناس بتتناصح في هزا الباب فالخير ده موجود واللي انتم ممكن تشوفوه احيانا ربما يكون مزنب وربما يكون غير مسلم فان كان مؤمنا كانت الصلاة عند رأسه. وكان الصيام عن يمينه
يبقى تاني حاجة الصيام بس ييجي ناحية اليمين من الجنب يعني تخيل كده ان انت حاطط حاجة ومحوطها من اربع جهات فما فيش حد هتعرف تخش اه الاخوات اللي بيدينوهم بيكون عندهم ايام في الصيام ويدنوهم يتركوها
ويأخروا الصيام والهزار بقى اللي بداهم يعملوه والكلام ده. انتبه ان الموضوع مش هزار كان الصيام عن يمينه ولو كان من اهل الزكاة فكانت الزكاة عن شماله شوفوا الكلام الجميل بقى
وكان فعل الخيرات من الصدقة والصلاة والمعروف والاحسان الى الناس الخير العام بقى والصلاة النوافل والحاجات دي عند رجليه فيؤتى من قبل رأسه. يعني العزاب يجي له من ناحية رأسه
فتقول الصلاة ما قبلي مدخل. يا الله على الجمال! ما قبل مش مش هسمح لك انك تخش من هنا مش هسمح لك ممنوع هو كان قاعد بيصلي يعني وكان يصاحب هذه العبادة عشان في الاخر خلاص انا اتركه
لأه طبعا انا حصنه الحصين انا الحماية انا الوقاية انا الحرز فتكون الصلاة عند رأسه فتقول الصلاة ما قبلي مدخل. ثم يؤتى عن يميني فيقول الصيام ما قبلي مدخل وهكزا مع كل مكان تقول العبادات ديت
طيب بعد الكلام ده ايه اللي هيحصل خلاص بقى طالما مش عارفين نخش عليه فيقال له اجلس فيجلس هيجلس ازاي وهو تراب؟ اه قوانين الدنيا غير قوانين البرزخ غير قوانين الاخرة
زي بالزبط كده ما انت بتشوف في المنام قصة تانية خالص احكام تانية وقصص تانية فيقال له اجلس فيجلس قد مثلت له الشمس. يعني كأنه يرى الشمس وقد اذنت للغروب. يعني كأنه حاسس كده ان بعد العصر بساعة ساعة ونص
فيقال له ارأيتك هذا الذي كان قبلكم ما تقول في وماذا تشهد علي يسألونك عن محمد صلى الله عليه وسلم يسألونك عن محمد ما تقول فيه الوحيد اللي هتسأل عنه
وعن تصنيفك له وشهادتك فيه وماذا تشهد عليه شوفوا يا جماعة فيه ناس هتكون عندها درجة من الامان مش ان هو يجاوب على السؤال ده لا لا لا عنده درجة من الهدوء النفسي لدرجة ان هو مش يقول لهم محمد. لأ
يقول لهم دعوني حتى اصلي هو شايف ان كأن من حبه للصلاة في الدنيا هو شايف ان الشمس هتغرب فعاوز يلحق العصر فيقول لهم دعوني حتى اصلي. ما عاوزش اصلي
ايه ده يا جماعة؟ هو انت مش شايف اللجنة اللي قدامك ولا ايه يا حبيبي انا امن انا العبد الامن ايه اما يأتي امنة انا عبد امن انا ممن قيل فيهم امنون
فيقول دعوني حتى اصلي. فيقولون انك ستفعل يا عم هنسيبك اخبرنا عما نسألك عنا يا جماعة ما فيش حد بيقف في لجنة ولجنة لجنة مرور ولا لجنة اي لجنة كده ويتكلم بالهدوء ده
الا ازا كان مسنود قوي اوي الراجل ده مسنود ايه اللي سنده المؤمن جل جلاله هو الزي اعانه هو الذي امنه فيقولون انك ستفعل. اخبرنا عما نسألك عنه ارأيتك هذا الرجل
الذي كان قبلكم ماذا تقول فيه؟ وماذا تشهد عليه قال فيقول محمد اشهد انه رسول الله. وانه جاء بالحق من عند الله يا ده كان يعرف محمد يا جماعة كان عايش مع محمد كان كل شوية ييجي يسألني
هي في سنة في الموضوع ده هو انتم بتحركوا صوابعكم ازاي في التشهد؟ يقول لك يا شيخ هو النبي كان بيحرك صابعه ازاي؟ هو كان بيحط ايده ازاي وهو بيصلي. اما كان ييجي يقول الله اكبر
اركان ايده بتترفع ازاي؟ اما كان بيجي يقعد جلسة التشهد لما كان بيجي يخرج من المسجد اما كان بيجي يلبس حزاؤه طبعا ما كان بيجي يقعد ياكل طب ولما كان وهكزا قاعد يسأل عن السيرة
ويسأل عن السريرة سيرة النبي وقلب النبي وحياة النبي مشغول عارف النبي صلى الله عليه وسلم وعارف بيته وعارف حياته وعارف اسرته وعارف كل حاجة سبحان الله! اتكلمنا في برنامج السراج المنير
اطلالة سريعة واتكلمنا عن النبي واتكلمنا عن حاجات كتيرة قوي كنت في العمرة الماضية من تلات شهور كده وابتديت افكر ايه اللي السراج محتاجه اضافة هيتني ادون ادون واكتب وبتاع فوجئت ان انا في الاخر خلاص كتبت ايه
كتبت برنامج تاني غير السراج اللي اتقال فهو سبحان الله هي السيرة كده ما هي السيرة كده بحر عارفين الموتوسيكل المائي اللي بتركبوه كده وادانا كده تدوس بنزين فيه وتدخلك جوة في الاعماق
هو كده برضه السيرة كده كل عام هتضغط وتدوس هتلاقي نفسك بتخش جوة بتخش جوة تلاقي بحر تاني ومية اصفى وتلاقي انت كنت فاكر ان الدنيا جميلة. اتاري ان الدنيا ده اللي انت كنت في الحتة اللي فيها ايه؟ شوية عكارة
اما تدخل جوة بقى اللقالق والياقوت كلك جوة جوة. تخش جوة تلاقي ايه مية تانية وحياة تانية سبحان الله فهذا الرجل يقول محمد اشهد انه رسول الله. اشهد انا اشهد اشهد
عارف اما يبقى في واحد عنده قضية يقول لك اجيبك شاهد معي فيقول لك ماشي يعني ايه شاهد تقول اقسم بالله انا شفت فاهمين عشان كده من جمال الازان ان في كلمة الشهادة
اشهد ان لا اله الا الله اشهد ان محمدا رسول الله. يعني ايه؟ انا شاهد في القضية دي انا شاهد في قضية الايه؟ التوحيد دي في قضية الرسالة. انا شاهد
انا اه طبعا يعني تحلف بالله اه والله احلف احلف على التوحيد واحلف على الاتباع سبحان الله فيقول محمد اشهد انه رسول الله وانه جاء بالحق من عند الله. فيقال له على ذلك حييت
انت كنت عايش كده فعلا. انت كنت دايما عايش للتوحيد وعش للدعوة وعش برسالة النبي صلى الله عليه وسلم دايما اقول للشباب لو مش في الدعوة الا المشهد دوت انك تأتي يوم القيامة
في واحد يجي يوم القيامة يقول له يا رسول الله انا طبقت الكلام اللي انت قلته لنا. كنت دايما حريص ان انا اطبق السنن وكده. جميل وطبعا عمل نبيل وحاجة عظمة
لكن تخيل ان النبي صلى الله عليه وسلم يعلم عن عبد ان كان دايما مشغول بالدفاع عن كلام النبي ودايما مشغول انه ينشر كلام الناس يقول يا رسول الله انا كت آآ
انا كنت مركز جدا ان انا انشر كلامك كنت دايما اعلم الناس كلامك وحبب الناس فيك وخليهم يتبعوك كنت مشغول جدا بالموضوع ده مش ورايا الا هو تخيل بقى ان الراجل ده يكون من اهل المباهاة ولا مش من اهل المباهاة
ده اللي بيبقى بيقابل حد من لعيبة الكورة يقول له انا بحب حضرتك ومتابع صفحتك ويروح سأله سؤالين كده فيعرف ان هو متابع الصفحة ممكن يدي له التيشيرت بتاعه هدية ويكتبه ويمضي له عليه
ده مجرد بس بيقول له ايه انا مصاحب انا انا متابع صفحتك كان عندي الية كده مع الشباب كنا عندنا كده تقريبا شهريا لازم نقابل عالم او داعي من الدعاة في مصر كبير يعني
كان في شباب كده مجموعة كده في سانوي واول جامعة طيب احنا هنروح للشيخ نقول له عايزين نسلم عليك وخلاص؟ لا. فكنا نشوف ان الشيخ ده اه ايه الكتب اللي هو عاملها او السلاسل المنهجية اللي هو عاملها
وكنت اخلي الشباب يسمعوها او يقرأوا الكتاب بتاعه. واقول لهم المكافأة بتاعتكم لو خلصتم نعمل لكم موعد مع الشيخ ده طب ايه المدخل بتاعه كنت اتواصل مع الشيخ واقول له يا شيخنا ان في مجموعة
من الشباب خلصوا كتاب حضرتك كزا وكان عندهم بعض الاستفسارات يسألوا حضرتك فيما يتعلق بالكتاب هزه الالية يعني ما فشلت قط معي مع اي حد من المشايخ والدعاة ما فيش واحد اعتزر
بما فيهم اكتر واحد بيعتزر عن جميع الحاجات انبهر وقال انا سعيد جدا ان في حد في السن ده مهتم بالمسائل ديت وبتاع قلت لهم الشباب موجودين وخلصوا الحاجات ديت
فسبحان الله لمجرد ان هم اهتموا بعلم حضرتك ومتابعين حضرتك والكلام ده. فما بالك يوم القيامة اما بقى ان الناس دي كانت متابعة للنبي صلى الله عليه وسلم ومشغولة بسيرة النبي صلى الله عليه وسلم. لعل دول يكونوا من
احظى الناس بالقرب منه صلى الله عليه وسلم عشان كده هم بيقولوا له ايه؟ فيقال له على ذلك حييت وعلى ذلك مت وعلى ذلك تبعث ان شاء الله طب هتسيبوا المسكين ده فين ويعمل ايه
نسيبه فين سم يفتح لها ثم يفتح له. شوفوا يا جماعة هذا الحديس فيه معنى ان الراجل هيصلي بس هيصلي صلاة الايه؟ المتعة مش صلاة التكليف زي ما النبي مر على قبر صلى الله عليه وسلم مر على قبر موسى قال فوجدته يصلي
وسابت البناني كان يقول اللهم ان كنت ستجعل احد في قبره يصلي فاجعلني هو بيطلب من ربنا نعيم خاص به بقى. هو ايه اللي وجده في الصلاة في ناس كده يا جماعة
في ناس كده في ناس عما بتصلي انتهى النور قطع دخل في ملف تاني خالص زي كده احيانا كده انت بتصلي التراويح فعلا عشان بتريحك يعني انت حاسس ان ايه لا في حاجة في الفطار ناقصة
انا كنت صايم فطائر يقول لك اه بس فيه حاجة ناقصة. ايه هي الناقصة؟ او وجبة التراويح؟ مش عارف. حاسس ان فيه حاجة مش معدولة في فبتصلي التراويح بس تحس كده انك ايه خدت جرعة اليوم يعني. لو ما خدتهاش تتعب تحس انك فاصل في حاجة النهاردة غلط يا ابني مالك ما خدتش الشفاء ولا ايه
اه فعلا ما تابعتش اه لازم تاخده. ما يعرفش لازم ياخده تاني فهي في شخصيات كده في في منازل وفي حالات انت هتوصل لها كده ان شاء الله ان ربنا سبحانه وتعالى يستعملك ويؤهلك ويطهرك وينقيك انك تصل لدرجة
لان الحاجات ديت انت بتبقى في حتة تانية خالص قرة عين في الصلاة خير موضوع ثم يفتح له باب من ابواب الجنة فيقال له هذا مقعدك منها. شايف المكان ده
شايف الحتة دي؟ شايف ده بتاعتك هذا مقعدك منها وما اعد الله لك فيها مع الفارق الكبير عارف والدك اما بيكون بيعمل عمرة وبعدين يروح مصور لك علبة الموبايل ايفون
ويصور لك التابلت اللي جايبه ويجيب لك الحزاء اسكتشر اللي انت عاوزه ويروح مصورهم لك كلهم يقول لك ايه؟ شايف اهم والله معي اهم فانت بقى قاعد مبسوط وفرحان وبتاع وجاي امتى يا ابي؟ يوم الخميس ما تعرفش تبدر
وبقيت بقى كل شوية يا تيتة شايفة الصورة دي؟ اه شايفة مش عارف ايه ويكتب على الجروب ومش عارف ايه وبتاع والكلام ده كله ويوريها لزمايله وهو ماشي ويوريها للسواق اللي يوديه من المدرسة شايفة عمه اه بابا ابي جاب لي الايفون. اه ابي جاب لي مش عارف الايه. واخدين بالكم
الله اكبر يفتح له باب من ابواب الجنة فيقال له هذا مقعدك منها وما اعد الله لك فيها انت مش عارف انك هتتبسط عشان كلمة مقعدك ولا كلمة لك اعد الله لك
واخدين بالكم من كلمة لك دي ان ربنا اعد لك انت. كنت في الدنيا ما حدش بيهتم بك كان في الدنيا كنت ممكن آآ يتم تهميشك. كان فممكن في الدنيا زوجك مش يهتم بك. وانت كنت في ممكن في الدنيا يعني لا يأبه لك
انت لا يؤبه لك كنت تدخل المجالس ما حدش يقوم يعزمك ولا يقوم يسلم عليك ولا كان لك تعظيم في قلوب الناس. ولا في اي حاجة سبحان الله اليوم ربك
الكريم اعد لك وما اعد الله لك فيها فيزداد غبطة وسرورا يا جماعة في ناس في القبر غبطة وسرورا في ناس قاعدة كده في القبر انت انت مش ناوي تبقى كده ولا ايه
فيزداد غبطة وسرورا انتم تعرفوا يا جماعة انك هتصل درجة من الامان ان شاء الله انك تشوف النار هتزداد غبطة وسرورا اشوف النار وازداد غبطة؟ اه ازاي ثم يفتح له باب من ابواب النار
فيقال له هذا مقعدك وما اعد الله لك فيها لو عصيته. لو كنت كنت مشيت غلط فيزداد غبطة وسرورا انتم واخدين بالكم يشوفها يزداد غبطة. غبطة يعني حب وسعادة وفرح
يزداد فرح ايه ده يا جماعة؟ يشوف ان هو سبحان الله هذا هو الشكور. هذا هو ربنا الذي نعبده لا نعرف ربا سواه فلنعم الرب ربنا انك تشوف النار فتزداد سرورا
الله اكبر. هذا هو الامان يا اولي الالباب ده الامان ثم يفسح له في قبره يفسح له في قبره تخيل ان الله يفسح لك في قبرك ان الواسع جل جلاله يفسح لك في قبرك. اي فسحة
سبعون ذراعا وينور له فيه انت الدنيا ضلمة وخايف ومش عارف ايه وينور له فيه ويعاد الجسد لما بدأ منه هزه الاعادة زي كده ايه؟ امور المنام يعني. ده يقاس عليها امور الدنيا
فتجعل نسمته في النسم الطيب وهي طير تعلق من شجر الجنة يا سلام على الروقان فيقال له شوفوا بقى الملايكة هتقول له ايه ارقد رقدة العروس يا عريس العريس بقى ليلة الايه؟ ليلة البناء
بيقولوا له ارقد يعني نام. رقدت العروس الذي لا يوقظه الا اعز اهله اليه. وفي رواية الا احب اهله الي نام وما حدش هيصحيك الا احب الناس لي واعز الناس لي
يقول النبي فذلك قوله يثبت الله الذين امنوا بالقول الثابت في الحياة الدنيا الحياة الدنيا وفي الاخرة يا سلام الله اكبر نسأل الله سبحانه وتعالى ان يسددنا واياكم التاني بقى عافانا الله واياكم من من
هذا المشهد ازا اوتي من قبل رأسه لم يوجد شيئا ثم اتي عن يمينه فلا يوجد شيء ثم عن شماله فلا يوجد شيء ثم من قبل رجليه فلا يوجد شيء. لغاية امتى بقى؟ لا يوجد شيء
انت كمؤمن ان شاء الله لا تقلق طالما هتبعد عن الحاجات التي تجلب هزا الايه الخطر فيقال له اجلس فيجلس مرعوبا خائفا. شوفوا شوفوا الفرق لدرجة يسألوه ماذا تقول بالرجل الذي كان فيكم وماذا تشهد؟ يقول اي رجل ولا يهتدي لاسمه
ياه تقيلة قوي لا يهتدي لاسمه فيقال له محمد يسألوه فيقول لا ادري سمعت الناس قالوا قولا فقلت كما قال الناس. اه كان امعة ماشي فقالوا له ايه؟ على ذلك حييت عليه مت وعليه تبت
بعس ان شاء الله ويتفتح له بقى باب من ابواب النار. ويتقال له ده مقعدك فيزداد وحسرة وثبورا. فتلك المعيشة الضنك والعياز بالله له معيشة ضنكا ونحشره يوم القيامة اعمى. لكن شايفين يا جماعة
واحد نايم نومة العروس لا يوقظه الا اعز اهله اليه. او احب اهله اليه شوفوا الجمال بقى طايرة تعلق من شجر الجنة سبحان الله فنسأل الله سبحانه وتعالى ان يجعلنا واياكم ممن يزداد غبطة وسرورا
فنسأل الله سبحانه وتعالى ان يؤمننا واياكم ويجعلنا واياكم ممن يقول دعوني حتى اصلي ونسأل الله سبحانه وتعالى ان يجعلنا واياكم ممن يثبت ويثبت بالقول السابت طيب لو انا عاوز لو انا عاوزة وانا عاوز يتقال لي نوم نومة العروس. انا عاوزة روشتة الله يهديني ويهديك في نقاط
اضحى عشان انا ما توهش احطها كده قدامي وادني المركز خلاص اتفقنا ان احنا نعمل كده المرة الجاية جزاكم الله خيرا. السلام عليكم ورحمة الله وبركاته